钦定古今图书集成/明伦汇编/氏族典/第398卷 > 李汝华
## 钦定古今图书集成/明伦汇编/氏族典/第398卷 > 李汝华

按《明外史李汝华传》：“汝华字茂夫，睢州人。万历八年
进士，授兖州推官，征授工科给事中，历吏科都给事
中。汝华在垣，多所纠擿。寻迁太常少卿，擢右佥都御
史，巡抚南赣。在赣十四年，威惠甚著。进秩兵部右侍
郎，召拜户部左侍郎，已进尚书。汝华练达勤敏，立朝
无党阿。天启元年得疾乞休，加太子太保，致仕，卒谥
‘《恭敏》’。”